Diari Oficial de la Generalitat Valenciana


Sumari del DOGV 3394, del 16-12-1998 (1998/10856)

RESOLUCIÓ de 12 de novembre de 1998, del conseller d'Obres Públiques, Urbanisme i Transports, relativa al projecte de modificació del parc de Marxalenes, del Pla General d'Ordenació Urbana de València.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3394

Data del DOGV
:   16-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10758


Data del document
:   12-11-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 12 de novembre de 1998, del conseller d'Obres Públiques, Urbanisme i Transports, relativa al projecte de modificació del parc de Marxalenes, del Pla General d'Ordenació Urbana de València. [1998/X10123]
  
Vist l'expedient relatiu al projecte de modificació Parc de Marxalenes, del Pla General d'Ordenació Urbana de València, i de conformitat amb els següents,
  
Antecedents de fet
  
Primer
  
El projecte es va sotmetre a informació pública per mitjà de l'acord del ple de l'Ajuntament de València, en la sessió celebrada el dia 29 de desembre de 1997. Després del pertinent període d'exposició pública, en el qual no es van presentar al·legacions, el mateix òrgan el va aprovar provisionalment el 24 de juliol de 1998.
  
Segon
  
El projecte consta de memòria justificativa i plànols d'informació i d'ordenació.
  
Tercer
  
La Comissió Territorial d'Urbanisme de València, reunida en la sessió de 5 de novembre de 1998, va acordar emetre un informe favorable sobre l'aprovació definitiva del present expedient.
  
Fonaments de dret
  
Primer
  
Respecte del procediment, en aquest cas, s'han complert les prescripcions legalment establertes per a modificacions de plans generals d'aquesta índole, que estan constituïdes pels articles 38 i 39 per remissió del 55 de la Llei 6/1994, de 15 de novembre, Reguladora de l'Activitat Urbanística. Així mateix, s'han sol·licitat els diferents informes preceptius.
  
Segon
  
Quant al fons de l'assumpte, la finalitat d'aquest expedient consisteix a ampliar la delimitació del Parc de Marxalenes, concretament en el límit est, suprimint un vial i integrant en el parc esmentat un espai qualificat d'espai lliure local. D'altra banda, es desplaça catorze metres el límit definit entre les avingudes de Reus i de Portugal, en direcció est, a fi de respectar l'edifici de les antigues cotxeres de l'estació de Marxalenes. Tot el conjunt comporta un increment d'aproximadament 6.910 m2.
  
També es recullen les edificacions que hi ha i es qualifiquen de servei públic a fi de potenciar-ne la utilització.
  
La modificació es justifica per la necessitat de mantenir les antigues cotxeres, a més de ser necessari reubicar les instal·lacions esportives que hi ha en l'àmbit, atesa la gran acceptació social que tenen. Respecte del manteniment de les edificacions, tenint en compte la destinació que es pretén, es justifica la proposta per ella mateixa.
  
Tercer
  
Les determinacions que conté la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Quart
  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, d'acord amb el que estableix l'article 39 de la Llei Reguladora de l'Activitat Urbanística, en relació amb l'article 6. d) del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vistos els preceptes legals i la resta de normativa aplicable, d'acord amb l'informe de la Comissió Territorial d'Urbanisme de València, resolc:
  
Aprovar definitivament la modificació Parc de Marxalenes, del Pla General d'Ordenació Urbana de València.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des del dia de la notificació o publicació de la resolució. Per a la interposició del recurs esmentat serà requisit imprescindible que, prèviament, el recurrent en comunique a aquest òrgan la interposició, de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga interposar qualsevol altre recurs que considere oportú.